వెలమాటి రాందాస్

వెలమాటి రాందాస్ వైద్య శాస్త్రవేత్త. శ్వాస వ్యవస్థ వైద్యులలో అగ్రగణ్యుడు.

జీవిత విశేషాలు
ఆయన పశ్చిమ గోదావరి జిల్లా , కొవ్వలి గ్రామంలో ఫిబ్రవరి 2 1923 న జన్మించారు. 1948లో వైద్య విద్యను ఆంధ్ర మెడికల్ కళాశాల నుండి అభ్యసించారు. 1951లో మద్రాసులో టిడిడి ను, 1952లో మద్రాసు నుండి డి.ఎం.ఆర్ పట్టాను, 1954లో ఎం.ఆర్.సి.పి ను ఎడిన్‌బర్గ్ నుండి అందుకున్నారు. 1990 లో ఎడిన్‌బర్గ్ నుండి ఎఫ్.ఆర్.సి.పి ను అందుకున్నారు.

ఉన్నత విద్యాభ్యాసం అనంతరం విదేశాలలో పరిశోధనలు నిర్వహించారు. ప్రతిష్టాత్మకమైన ఎడెన్‌బర్గ్ లోని  రాయల్ కాలేజ్ ఆఫ్ ఫిజీషియన్స్ ల గౌరవ సభ్యత్వం అందుకున్న అతి కొద్ది మంది వైద్యులలో ఈయన ఒకరు. వైద్య పరిశోధన, చికిత్స రంగంలొ అంతర్జాతీయ ఖ్యాతిని గడించారు. దేశ, విదేశీ సైన్స్ జర్నల్స్ లో అనేక పరిశోధనా వ్యాసాలు రాసారు. హైదరాబాద్ లోని గాధీ హాస్పటల్, చెస్ట్ ఆసుపత్రిలలో  ప్రొఫెసరుగా పనిచేసారు. ఆస్తమా వ్యాధిమీద గణనీయ పరిశోధనలు చేసారు. హైదరాబాదులో స్థిరపడి కాలుష్య దుష్పరిమాణాలు మీద గ్రంథ రచనలు చేసారు. ఆస్తమా వ్యాధి చికిత్సా రంగంలొ విశేష అనుభవం గడించారు. జూన్ 24 2006 న మరణించారు.

మూలాలు

తెలుగువారిలో వైద్యులు
1923 జననాలు
2006 మరణాలు
పశ్చిమ గోదావరి జిల్లా వైద్యులు